এখানে উল্লেখ করতে চাই যে, সহসাই আমরা মধ্যম আয়ের দেশ হবো। ১৮৫০ এর দশকে আজ থেকে দেড় শতাধিক বছর আগে নরওয়ের অর্থনীতি আজকের মত তেল বিক্রির টাকায় এতোটা রমরমা ছিল না। বরং বাংলাদেশের চেয়ে অনেকগুণে নাজুক ছিল। সেই নাজুক অর্থনীতির উপর দাঁড়িয়ে লেখকদের দাবির মুখে নরওয়ের কর্তৃপক্ষ দুনিয়ার প্রথম দেশ হিসেবে লেখকদের জন্য স্বতন্ত্র এবং স্বায়ত্ত্ব শাসিত তহবিল প্রতিষ্ঠা করেন। এই তহবিলের অর্থের জোগান আসে সরকারের রাজস্ব খাত থেকে। রাজস্ব খাতের এই বরাদ্দ নির্ধারিত হয় প্রতি বছর দেশের গ্রন্থাগারগুলোতে কি পরিমাণ বই পাঠ করা ধার নিল তার উপর ভিত্তি করে, উদাহরণ স্বরূপ প্রতি ধারের বিপরীতে লেখক তহবিলে সরকার দুই টাকা বরাদ্দ দিবেন লেখক তহবিলে।